Korn ble dannet etter bandet L.A.P.D. ble oppløst, og etter deres frontfigur og sanger, Rick Morrill, forlot bandet for å ordne med sine rusproblemer. Musikerne Arvizu, Welch, Shaffer og Silveria ville fortsette, og begynte å lete etter en ny frontfigur og vokalist. En kveld i 1992 var Welch og Shaffer på en nattklubb sammen, og de hadde opprinnelig planlagt å bare bli noen minutter. Planene ble forandret med en gang da et band med navnet Sexart gikk opp på scenen. Sangeren, Jonathan Davis, møtte Welch og Shaffer etter spillejobben var ferdig. De kom da med et tilbud til ham, men først ville ikke Davis være vokalist i bandet, men etter å ha rådført seg med en psykolog, som fortalte ham at det ville være dumt å ikke ta jobben, sa han ja. Bandet fant ut at de var veldig samkjørte fra begynnelsen, slik at de dannet et helt nytt band med navnet Korn i 1993. Welch tok aliaset «Head», Arvizu kalte seg for «Fieldy» og Shaffer tok navnet «Munky».